# data[].attributes.headline
Ιστορία της Ιθάκης

# data[].attributes.subject
Ιστορία της Ιθάκης

# data[].attributes.attachment_link.provider_name
Δήμος Ιθάκης

# data[].attributes.attachment_link.title
Δήμος Ιθάκης

# data[].attributes.attachment_link.description
Επίσημη Ιστοσελίδα του Δήμου ΙΘάκης

# data[].attributes.attachment_link.readable_text
Η Ιθάκη, το ξακουστό νησί του Οδυσσέα, ανήκε στα Επτάνησα και είναι εξαιρετική επιλογή για ήρεμες διακοπές στο Ιόνιο. Για την Ιθάκη υπάρχουν συχνά ακτοπλοϊκά δρομολόγια από την Κεφαλονιά. Αναζητήστε δρομολόγια πλοίων και ακτοπλοϊκά εισιτήρια για την ομηρική Ιθάκη. Βρείτε στο Aktoploika.gr ακτοπλοϊκά για Ιθάκη, χρήσιμες πληροφορίες και προτάσεις για τις διακοπές στην Ιθάκη.

Ιθάκη Ακτοπλοϊκά Εισιτήρια

Το κύριο δρομολόγιο είναι αυτό από και προς το λιμάνι της Σάμης στην Κεφαλονιά, τους καλοκαιρινούς μήνες όμως υπάρχουν δρομολόγια, που συνδέουν το λιμάνι με τα κοντινά νησιά. Το ταξίδι από Σάμη προς Ιθάκη διαρκεί λιγότερο από μία ώρα.

Επιπλέον, μπορείτε να βρείτε δρομολόγια πλοίων και από το λιμάνι της Πάτρας. Η διαδρομή Πάτρα - Ιθάκη διαρκεί περίπου 3.5 ώρες και το ακτοπλοϊκό εισιτήριο κοστίζει 14 ευρώ. Προσφορές και εκπτώσεις ακτοπλοϊκών μπορείτε να βρείτε στην αντίστοιχη σελίδα.

Λιμάνι Ιθάκης

Το Βαθύ αποτελεί την πρωτεύουσα και το κύριο λιμάνι του νησιού, συνδέοντας την Ιθάκη με τον υπόλοιπο κόσμο.
Μπορείτε πλέον να κάνετε online κρατήσεις ακτοπλοϊκών εισιτηρίων για Ιθάκη μέσα από το Aktoploika.gr. Αν σκοπεύετε να ταξιδέψετε κατά τους μήνες Ιούλιο και Αύγουστο καλό είναι να έχετε κάνει την κράτηση σας αρκετές μέρες ή εβδομάδες νωρίτερα για να αποφύγετε τυχόν απρόοπτα. Θα πρέπει επίσης να γνωρίζετε ότι τα ακτοπλοϊκά εισιτήρια μετ' επιστροφής συμπεριλαμβάνουν συνήθως ένα σημαντικό ποσοστό έκπτωσης.
Ιθάκη Δρομολόγια Πλοίων

Εκτός από την Κεφαλλονιά και την Πάτρα, τους καλοκαιρινούς μήνες η Ιθάκη συνδέεται ακτοπλοϊκά και με την Ζάκυνθο, την Κυλλήνη, τον Αστακό και την Λευκάδα (με δρομολόγια από Νυδρί ή Βασιλική).

Τι να κάνετε στην Ιθάκη

Ποτέ άλλοτε ένα τόσο μικρό μέρος δεν είχε τόση αναγνωρισιμότητα παγκοσμίως ανά τους αιώνες. Η Ιθάκη, πατρίδα του ομηρικού ήρωα Οδυσσέα, αλλά και γνωστή από το περίφημο ποίημα του Καβάφη, μπορεί να μην συγκαταλέγεται στους πιο δημοφιλείς τουριστικούς προορισμούς, αποτελεί όμως σίγουρα μία αξιόπιστη λύση για ήρεμες και χαλαρές διακοπές, με πολλές εναλλακτικές λύσεις για μικρές αποδράσεις και διαδρομές σε βουνό και θάλασσα. Με αφετηρία την πρωτεύουσα Βαθύ, ο επισκέπτης μπορεί να επιλέξει ανάμεσα σε μια βουτιά στα κρυστάλλινα νερά του νησιού, πεζοπορία στα μονοπάτια που περπάτησε ο Οδυσσέας, ή να επισκεφτεί κάποια από τα μουσεία, τα εξωκλήσια ή τις σπηλιές του νησιού.

Ο τρόπος ζωής εδώ είναι αρκετά αργός και χαλαρός και χάρη στην φιλοξενία και την απλότητα των κατοίκων μπορεί κανείς εύκολα να μπει στους ρυθμούς και να απολαύσει τις διακοπές του, αποβάλλοντας την πίεση και το άγχος, που κουβαλάει μέσα του. Διατηρώντας το ύφος και την αρχιτεκτονική της αναλλοίωτα, η Ιθάκη αντιστέκεται σθεναρά στις επιταγές της σύγχρονης τουριστικής ανάπτυξης, διαθέτοντας παράλληλα όλες τις βασικές προϋποθέσεις για άνετες και αξιόπιστες διακοπές, τόσο σε επίπεδο διαμονής, όσο και σε επίπεδο κουζίνας, διασκέδασης και ψυχαγωγίας. Ζώντας σε ένα τέτοιο περιβάλλον, η πλειοψηφία των επισκεπτών, που επιλέγουν κάθε καλοκαίρι την Ιθάκη για τις διακοπές τους, σίγουρα αντιλαμβάνονται τον λόγο της επιμονής του Οδυσσέα, που για δέκα χρόνια έψαχνε τον δρόμο για τη χαμένη πατρίδα του.

Οι διακοπές στην Ιθάκη θα είναι εκπληκτικές για αυτό κλείστε τώρα τα ακτοπλοϊκά εισιτήρια σας και ζήστε μοναδικές στιγμές στο υπέροχο νησί του Ιονίου

Ιθάκη: Ακολουθώντας τα βήματα του Οδυσσέα!

Η Ιθάκη οφείλει το όνομά της στον πρώτο εποικιστή της, τον αρχαίο Ίθακο. Η Ιθάκη, εκτός από αρκετά αξιοθέατα που σχετίζονται με τον Οδυσσέα, αλλά και αρκετά εκκλησάκια και αρχαιολογικούς χώρους, διαθέτει πολλά φυσικά μνημεία, ορισμένα από οποία μοναδικής ομορφιάς και αξίας. Στο Βαθύ, αξιόλογο είναι το Φρούριο, χτισμένο από τους Γάλλους το 1807, με τα δύο κανόνια του, το Αρχαιολογικό Μουσείο, με εκθέματα από την Γεωμετρική έως την Ρωμαϊκή Περίοδο, το Ναυτικό και Λαογραφικό Μουσείο και η Εκκλησία του Αγίου Νικολάου, στο κέντρο της πόλης, όπου, μεταξύ άλλων, υπάρχει κι ένας πίνακας του Ελ Γκρέκο.

Αφήνοντας το Βαθύ, αξίζει σίγουρα να επισκεφτούμε το Παλάτι του Οδυσσέα, κοντά στο Σταυρός. Η πλειοψηφία των αρχαίων κτισμάτων έχει μισογκρεμιστεί, υπάρχει όμως μια λεπτομερής μακέτα του χώρου στην πλατεία του Σταυρού, απ' την οποία μπορούμε να πάρουμε μια σαφή εικόνα. Λίγο πιο έξω από το Βαθύ υπάρχει το Σπήλαιο των Νυμφών ή Μαρμαροσπηλιά, με δύο εισόδους, μία για τους θεούς και μία για τους ανθρώπους, σύμφωνα με τον μύθο. Η Ακρόπολη των Αλαλκομενών, ή Κάστρο του Οδυσσέα, χτισμένη στην κορυφή του λόφου του Αετού, σε υψόμετρο 378 μέτρων, προσφέρει μοναδική θέα στην Β. Ιθάκη και την Α. Κεφαλλονιά. Ένα άλλο αξιόλογο αξιοθέατο είναι η Παλαιοχώρα ή Κουκουβάτα, αρχαίος οικισμός με πολλά ερείπια κατοικιών και βυζαντινών εκκλησιών, ο οποίος κατά τον Μεσαίωνα υπήρξε ο σημαντικότερος οικισμός της Ιθάκης. Άλλα σημαντικά αξιοθέατα είναι το εκκλησάκι της Παναγίας της Σπηλιώτισσας, χτισμένο μέσα σε βράχο, κοντά στον Μαραθιά, το Σπήλαιο Ρίζες, μετά το χωριό Περαχώρι, το Σπήλαιο Λοΐζου, έξω από τον Σταυρό, το Αρχαιολογικό Μουσείο Σταυρού, με εκθέματα από την Πρωτο-ελλαδική έως και την Ρωμαϊκή Περίοδο, το Σπίτι του Καραϊσκάκη στο Κιόνι, όπου εκεί έζησε ο μεγάλος οπλαρχηγός μέχρι το 1821, και το Υπαίθριο Μουσείο, πριν τον Κάλαμο, με αντίγραφα αρχαίων αγαλμάτων και άλλων.

Για το τέλος αφήσαμε δύο αξιοθέατα, μοναδικά στο είδος τους, που δεν θα πρέπει να παραλείψετε να επισκεφτείτε. Οι Πυραμίδες, στο χωριό Εξωγή, είναι τάφοι κτισμένοι με μυλόπετρες, τοποθετημένες η μία πάνω στην άλλη. Επίσης, στο χωριό Ανωγή, τα Μενίρ, τεράστιοι ογκόλιθοι, με τον μεγαλύτερο να έχει ύψος 9 μέτρα, μοιάζουν σαν να έχουν λαξευτεί και τοποθετηθεί από ανθρώπινο χέρι, προκαλώντας την απορία και τον θαυμασμό των επισκεπτών. Όποιες κι αν είναι οι επιλογές σας, η πατρίδα του Οδυσσέα εγγυάται αξέχαστες εμπειρίες και μοναδικές εικόνες στα μέρη που περπάτησε ο μεγάλος Ομηρικός ήρωας.

Top Παραλίες της Ιθάκης

Αν και είναι ένα πολύ μικρό σε έκταση νησί, διαθέτει πάνω από είκοσι παραλίες, οι περισσότερες απομονωμένες και χωρίς κάποια υποδομή ή άλλη ανθρώπινη παρέμβαση και κάποιες άλλες δυσπρόσιτες. Εν τούτοις, η απαράμιλλη ομορφιά τους, με τα γαλαζοπράσινα νερά του Ιονίου Πελάγους από τη μια και το καταπράσινο αλλά και βραχώδες φυσικό τοπίο από την άλλη, εγγυάται αξέχαστες στιγμές χαλάρωσης και ηρεμίας. Ενδεικτικά θα αναφέρουμε το Φιλιατρό, μια αρκετά δημοφιλή παραλία δίπλα στο Βαθύ, το Γιδάκι, δίπλα στο λιμάνι του Βαθιού, προσβάσιμη μόνο με καραβάκι, την Λούτσα, επίσης δίπλα στο λιμάνι, την Δεξά, μια αρκετά ρηχή παραλία, το Σαρακήνικο, δίπλα στην παραλία Φιλιατρού, το Περιβόλι, αρκετά ερημική, την Φωκότρυπα, προσβάσιμη μόνο από ένα στενό μονοπάτι, το Κεραμαργειό, τις Αφάλες, την Συκιά, στη ρίζα ενός μεγάλου βράχου με ίσκιο όλη την ημέρα, τον Μάρμακα, που οφείλει το όνομά του στα κατάλευκα βότσαλα, που θυμίζουν μικρά κομματάκια από μάρμαρο και την παραλία του Σκίνου, μια απόμερη παραλία, στενή, με άμμο και βότσαλα, στην οποία δεν αποκλείεται να συναντήσετε κάποιον διάσημο, να απολαμβάνει το μπάνιο του.

Συγκοινωνία

Οι κύριοι τρόποι μετακίνησης στο νησί είναι με λεωφορεία, που εκτελούν δρομολόγια από το βαθύ προς όλα τα χωριά, και με αυτοκίνητο ή σκούτερ, που μπορείτε να νοικιάσετε σε ένα γραφείο ενοικιάσεων. Υπάρχει επίσης η εναλλακτική, και πιο ρομαντική, λύση του ποδηλάτου, καθώς η Ιθάκη είναι μικρό νησί και όλες οι αποστάσεις είναι σχετικά σύντομες. Η Ιθάκη είναι αρκετά μικρό νησί, για να μετακινηθεί κάποιος με λεωφορείο, εν τούτοις, εάν έχετε μόλις φτάσει στο λιμάνι και προορισμός σας είναι κάποια μικρή πανσιόν μακριά από το Βαθύ, μπορείτε να χρησιμοποιήσετε κάποιο από τα τοπικά λεωφορεία, που συνδέουν το λιμάνι με τα χωριά στην ενδοχώρα, έχοντας υπόψιν, πως η Ιθάκη διαθέτει στενούς δρόμους με αρκετές στροφές, οπότε για μια διαδρομή ίσως χρειαστείτε λίγο περισσότερο χρόνο από τον προβλεπόμενο. Λόγω της μικρής επισκεψιμότητας και των ελάχιστων αναγκών, τα λεωφορεία εδώ δεν είναι ότι πιο σύγχρονο κυκλοφορεί, αλλά οι διαδρομές είναι τόσο σύντομες, που δεν θα προλάβετε να ενοχληθείτε. Η αφετηρία βρίσκεται στην κεντρική πλατεία στο Βαθύ, ενώ το κόστος του εισιτηρίου δεν υπερβαίνει τα 2,50 ευρώ.

Τα must της Ιθάκης

Εξερευνήστε το "Σπήλαιο των Νυμφών", στο οποίο σύμφωνα με τον μύθο ο Οδυσσέας έκρυψε τα δώρα των Φαιάκων, μόλις γύρισε στην Ιθάκη. Πρόκειται για μία διαδρομή μοναδικής ομορφιάς, που προσφέρεται για πεζοπορία.

Απολαύστε την εκπληκτική θέα από τον παλιό ανεμόμυλο στο χωριό Φρίκες.

Φροντίστε να δοκιμάσετε κάποια από τις σπεσιαλιτέ του νησιού μαγειρεμένη σε τσερέπα. Ξακουστό είναι το κοτόπουλο στην τσερέπα στην ταβέρνα "Κατίνα" στο Περαχώρι. Η τσερέπα είναι ένα παραδοσιακό χάλκινο σκεύος, που θυμίζει ταψί και χρησιμοποιείται σε πολλά μέρη της Ελλάδας.

Όλες οι ταβέρνες και τα εστιατόρια προσφέρουν πολλές επιλογές από την Ελληνική Κουζίνα, όμως το καλύτερο κοντοσούβλι θα το βρείτε στην ταβέρνα "Ζώης" στο Βαθύ.

Στον "Τσιριμπή", λίγο έξω από το Βαθύ, στον δρόμο προς Λούτσα, μπορείτε να δειπνήσετε κυριολεκτικά πάνω στο κύμα. Η ποικιλία ψαρικών είναι το must του καταστήματος, με ψάρια ψημένα στη σχάρα και γεμισμένα με σκόρδο.

Δοκιμάστε το "ροβανί", το παραδοσιακό γλυκό της Ιθάκης φτιαγμένο με ρύζι, λάδι και μέλι.

Τι να προσέξετε

Οι περισσότερες παραλίες αποτελούνται ή πλαισιώνονται από βράχους. Κατά τις μετακινήσεις σας εκεί φροντίστε να φοράτε αθλητικά παπούτσια, καθώς το περπάτημα με σαγιονάρες ή σανδάλια είναι κουραστικό και επικίνδυνο. Εφόσον αποφασίσετε να μετακινείστε στο νησί με κάποιο μέσο (αυτοκίνητο, σκούτερ, ποδήλατο) να είστε πολύ προσεκτικοί στην οδήγηση και να μην αναπτύσσετε μεγάλη ταχύτητα. Σε πολλά σημεία του οδικού δικτύου θα δείτε να πετάγονται μπροστά σας κατσίκια, μετά από στροφές ή μέσα από θάμνους, που βρίσκονται δίπλα στον δρόμο.

Καλές Διακοπές στην Ομηρική Ιθάκη!!!

# data[].attributes.attachment_link.title
Ιθάκη Ακτοπλοϊκά & Δρομολόγια | Εισιτήρια για Ιθάκη | Aktoploika.gr

# data[].attributes.attachment_link.description
Η Ιθάκη, το ξακουστό νησί του Οδυσσέα, ανήκε στα Επτάνησα και είναι εξαιρετική επιλογή για ήρεμες διακοπές στο Ιόνιο. Για την Ιθάκη υπάρχουν συχνά ακτοπλοϊκά δρομολόγια από την Κεφαλονιά. Αναζητήστε δρομολόγια πλοίων και ακτοπλοϊκά εισιτήρια για την ομηρική Ιθάκη. Βρείτε στο Aktoploika.gr ακτοπλοϊκά για Ιθάκη, χρήσιμες πληροφορίες και προτάσεις για τις διακοπές στην Ιθάκη.

# data[].attributes.headline
Οι καλύτερες παραλίες!

# data[].attributes.subject
Οι καλύτερες παραλίες!

# data[].attributes.headline
Τα 10 κορυφαία αξιοθέατα!!!!

# data[].attributes.subject
Τα 10 κορυφαία αξιοθέατα!!!!

# data[].attributes.headline
Μετακίνηση στο νησί!

# data[].attributes.subject
Μετακίνηση στο νησί!

# data[].attributes.attachment_link.readable_text
Το οδικό δίκτυο της Ιθάκης είναι σε καλή κατάσταση και στο σύνολο του ασφαλτοστρωμένο, με εξαίρεση κάποια τμήματα, άλλοτε μικρά άλλοτε μεγάλα, που οδηγούν σε απομακρυσμένες παραλίες. Σε αυτές τις περιπτώσεις χρειάζεστε αυτοκίνητο 4Χ4 για να μπορέσετε να τις προσεγγίσετε και να αφεθείτε στη μαγεία τους. Στις μικρότερες διαδρομές, μπορείτε φυσικά να αφήσετε το αυτοκίνητο σας στο τέλος του ασφαλτοστρωμένου δρόμου και να συνεχίσετε με τα πόδια.

Για όσους όμως δεν διαθέτουν αυτοκίνητο, στο Βαθύ, υπάρχουν γραφεία ενοικιάσεως τόσο αυτοκινήτων, όσο και δίτροχων, που θα σας δώσουν την ευκαιρία να επισκεφτείτε ολόκληρο το νησί με την άνεσή σας και να απολαύσετε τις ομορφιές του. Συμπληρωματικά μπορείτε να κινηθείτε με το λεωφορείο του ΚΤΕΛ, το οποίο εκτελεί δρομολόγια σχεδόν προς όλα τα χωριά της Βόρειας Ιθάκης. Αφετηρία στο Βαθύ, πολύ κοντά στην κεντρική πλατεία της πόλεως.

Τα ταξί είναι στη διάθεσή σας όλο το 24ωρο, με οδηγούς πάντα πρόθυμους να σας περιηγήσουν στο νησί. Σας περιμένουν στο λιμάνι του Πίσω Αετού και των Φρικών για να σας μεταφέρουν στο προορισμό σας. Είναι άλλωστε, η μοναδική επιλογή μετακίνησης προς και από τα λιμάνια, για όσους δεν διαθέτουν δικό τους αυτοκίνητο. Για το λόγο αυτό και κατά την διάρκεια της υψηλής τουριστικής περιόδου (Ιούλιος-Αύγουστος), ενδείκνυται να έχετε φροντίσει ώστε να σας περιμένει ταξί στο λιμάνι.

Για τις θαλάσσιες εκδρομές σας φροντίζουν παραδοσιακά καΐκια που κάνουν τον γύρω του νησιού. Θα έχετε την ευκαιρία να δείτε μοναδικά τοπία και να κολυμπήσετε σε υπέροχες παραλίες που προσεγγίζονται μόνο δια θαλάσσης. Για όσους θέλουν να ανακαλύψουν την ¨δική τους¨ παραλία προτείνουμε την ενοικίαση σκάφους ή μικρής βάρκας. Μη παραλείψετε να πάτε στο μαγευτικό Γιδάκι, με τα καϊκάκια από το λιμάνι στο Βαθύ. Στο Φιλιατρό σας περιμένει σκάφος να σας μεταφέρει σε όποια απομονωμένη παραλία επιθυμείτε.

Το οδικό δίκτυο της Ιθάκης είναι σε καλή κατάσταση και στο σύνολο του ασφαλτοστρωμένο, με εξαίρεση κάποια τμήματα, άλλοτε μικρά άλλοτε μεγάλα, που οδηγούν σε απομακρυσμένες παραλίες. Σε αυτές τις περιπτώσεις χρειάζεστε αυτοκίνητο 4Χ4 για να μπορέσετε να τις προσεγγίσετε και να αφεθείτε στη μαγεία τους. Στις μικρότερες διαδρομές, μπορείτε φυσικά να αφήσετε το αυτοκίνητο σας στο τέλος του ασφαλτοστρωμένου δρόμου και να συνεχίσετε με τα πόδια.

Για όσους όμως δεν διαθέτουν αυτοκίνητο, στο Βαθύ, υπάρχουν γραφεία ενοικιάσεως τόσο αυτοκινήτων, όσο και δίτροχων, που θα σας δώσουν την ευκαιρία να επισκεφτείτε ολόκληρο το νησί με την άνεσή σας και να απολαύσετε τις ομορφιές του. Συμπληρωματικά μπορείτε να κινηθείτε με το λεωφορείο του ΚΤΕΛ, το οποίο εκτελεί δρομολόγια σχεδόν προς όλα τα χωριά της Βόρειας Ιθάκης. Αφετηρία στο Βαθύ, πολύ κοντά στην κεντρική πλατεία της πόλεως.

Τα ταξί είναι στη διάθεσή σας όλο το 24ωρο, με οδηγούς πάντα πρόθυμους να σας περιηγήσουν στο νησί. Σας περιμένουν στο λιμάνι του Πίσω Αετού και των Φρικών για να σας μεταφέρουν στο προορισμό σας. Είναι άλλωστε, η μοναδική επιλογή μετακίνησης προς και από τα λιμάνια, για όσους δεν διαθέτουν δικό τους αυτοκίνητο. Για το λόγο αυτό και κατά την διάρκεια της υψηλής τουριστικής περιόδου (Ιούλιος-Αύγουστος), ενδείκνυται να έχετε φροντίσει ώστε να σας περιμένει ταξί στο λιμάνι.

Για τις θαλάσσιες εκδρομές σας φροντίζουν παραδοσιακά καΐκια που κάνουν τον γύρω του νησιού. Θα έχετε την ευκαιρία να δείτε μοναδικά τοπία και να κολυμπήσετε σε υπέροχες παραλίες που προσεγγίζονται μόνο δια θαλάσσης. Για όσους θέλουν να ανακαλύψουν την ¨δική τους¨ παραλία προτείνουμε την ενοικίαση σκάφους ή μικρής βάρκας. Μη παραλείψετε να πάτε στο μαγευτικό Γιδάκι, με τα καϊκάκια από το λιμάνι στο Βαθύ. Στο Φιλιατρό σας περιμένει σκάφος να σας μεταφέρει σε όποια απομονωμένη παραλία επιθυμείτε.

Το οδικό δίκτυο της Ιθάκης είναι σε καλή κατάσταση και στο σύνολο του ασφαλτοστρωμένο, με εξαίρεση κάποια τμήματα, άλλοτε μικρά άλλοτε μεγάλα, που οδηγούν σε απομακρυσμένες παραλίες. Σε αυτές τις περιπτώσεις χρειάζεστε αυτοκίνητο 4Χ4 για να μπορέσετε να τις προσεγγίσετε και να αφεθείτε στη μαγεία τους. Στις μικρότερες διαδρομές, μπορείτε φυσικά να αφήσετε το αυτοκίνητο σας στο τέλος του ασφαλτοστρωμένου δρόμου και να συνεχίσετε με τα πόδια.

Για όσους όμως δεν διαθέτουν αυτοκίνητο, στο Βαθύ, υπάρχουν γραφεία ενοικιάσεως τόσο αυτοκινήτων, όσο και δίτροχων, που θα σας δώσουν την ευκαιρία να επισκεφτείτε ολόκληρο το νησί με την άνεσή σας και να απολαύσετε τις ομορφιές του. Συμπληρωματικά μπορείτε να κινηθείτε με το λεωφορείο του ΚΤΕΛ, το οποίο εκτελεί δρομολόγια σχεδόν προς όλα τα χωριά της Βόρειας Ιθάκης. Αφετηρία στο Βαθύ, πολύ κοντά στην κεντρική πλατεία της πόλεως.

Τα ταξί είναι στη διάθεσή σας όλο το 24ωρο, με οδηγούς πάντα πρόθυμους να σας περιηγήσουν στο νησί. Σας περιμένουν στο λιμάνι του Πίσω Αετού και των Φρικών για να σας μεταφέρουν στο προορισμό σας. Είναι άλλωστε, η μοναδική επιλογή μετακίνησης προς και από τα λιμάνια, για όσους δεν διαθέτουν δικό τους αυτοκίνητο. Για το λόγο αυτό και κατά την διάρκεια της υψηλής τουριστικής περιόδου (Ιούλιος-Αύγουστος), ενδείκνυται να έχετε φροντίσει ώστε να σας περιμένει ταξί στο λιμάνι.

Για τις θαλάσσιες εκδρομές σας φροντίζουν παραδοσιακά καΐκια που κάνουν τον γύρω του νησιού. Θα έχετε την ευκαιρία να δείτε μοναδικά τοπία και να κολυμπήσετε σε υπέροχες παραλίες που προσεγγίζονται μόνο δια θαλάσσης. Για όσους θέλουν να ανακαλύψουν την ¨δική τους¨ παραλία προτείνουμε την ενοικίαση σκάφους ή μικρής βάρκας. Μη παραλείψετε να πάτε στο μαγευτικό Γιδάκι, με τα καϊκάκια από το λιμάνι στο Βαθύ. Στο Φιλιατρό σας περιμένει σκάφος να σας μεταφέρει σε όποια απομονωμένη παραλία επιθυμείτε.

# data[].attributes.attachment_link.title
Πως θα κινηθείτε στο νησί " Ιθάκη Τουρισμός | Δήμος Ιθάκης Ελλάδα

# data[].attributes.attachment_link.description
Το οδικό δίκτυο της Ιθάκης είναι σε καλή κατάσταση και στο σύνολο του ασφαλτοστρωμένο, με εξαίρεση κάποια τμήματα, άλλοτε μικρά άλλοτε μεγάλα, που οδηγούν σε απομακρυσμένες παραλίες. Σε αυτές τις περιπτώσεις χρειάζεστε αυτοκίνητο 4Χ4 για να μπορέσετε να τις προσεγγίσετε και να αφεθείτε στη μαγεία τους.

# data[].attributes.headline
Βίντεο για το νησί !

# data[].attributes.subject
Βίντεο για το νησί !

# data[].attributes.attachment_link.title
ITHAKA (Ιθάκη, Ithaca), Greece ► Detailed Video Guide, 29 min. 4K ► INEX

# data[].attributes.headline
Ιθάκη (Καβάφης)

# data[].attributes.subject
Ιθάκη (Καβάφης)

# data[].attributes.attachment_link.readable_text
"Ιθάκη" ονομάζεται ένα από τα διασημότερα ποιήματα του Κωνσταντίνου Καβάφη, για το οποίο χαρακτηρίζεται ότι "βρίσκεται στην τέλεια ποιητική του ωριμότητα". Η "Ιθάκη" δημοσιεύθηκε για πρώτη φορά στην Αλεξάνδρεια της Αιγύπτου, στο περιοδικό , το 1911 και θεωρείται διδακτικό-φιλοσοφικό ποίημα. Όταν το έγραψε, ο Καβάφης ήταν 48 ετών. Το ποίημα είναι γραμμένο με αμεσότητα, σε δεύτερο πρόσωπο, όπου ο ποιητής μιλά άμεσα στον αναγνώστη. Η έμπνευση του Καβάφη για το ποίημα είναι η Ιθάκη της Οδύσσειας του Ομήρου, η πατρίδα και ο πολυπόθητος στόχος προορισμού του Οδυσσέα και είναι το τελευταίο από τα μυθικά ποιήματά του. Η σημαντικότητα της "Ιθάκης" στην πρόσληψη του έργου του Καφάβη δείχνεται χαρακτηριστικά όταν ο ποιητής ταυτοποιείται από το ίδιο του το ποίημα: "ο ποιητής της Ιθάκης" Ο Ζακ Λακαρριέρ έγραψε για την "Ιθάκη" ότι "ποτέ ποίημα δεν έχει πει τόσα πολλά πράγματα, σε τόσες λίγες λέξεις" .

Με παρόμοιο θέμα ο Καβάφης είχε γράψει το 1894 το ποίημα " Δευτέρα Οδύσσεια ", το οποίο δεν είχε δημοσιεύσει και ανήκει στα αποκαλούμενα "κρυμμένα ποιήματα", τα οποία είτε βρέθηκαν "κρυμμένα" στο αρχείο του Καβάφη, είτε σε αρχεία φίλων και συγγενών., ενώ η "Ιθάκη" ανήκει στα αναγνωρισμένα ποιήματά του. Σε εκείνο το ποίημα ο Οδυσσέας εγκαταλείπει εκούσια την Ιθάκη, αφού την βρήκε, για νέα ταξίδια, αφού η Ιθάκη αποδεικνύεται εσφαλμένος και απατηλός προορισμός, "όλη του η Ιθάκη ήτο μικρά". Σε αντίθεση με αυτό το ρομαντισμό της νεότητας του Καβάφη των 31 ετών, στην "Ιθάκη", ο ωριμότερος Καφάβης, στα 48 του χρόνια, πιο ρεαλιστής, παρουσιάζει τον Οδυσσέα, σοφό, να γυρίζει σε αυτήν γνωρίζοντας "η Ιθάκες τι σημαίνουν".

Τον ίδιο χρόνο που ο Καβάφης έγραψε αυτό το πρόδρομο ποίημα, το 1894, έγραψε επίσης και μια μελέτη (την οποία δεν δημοσίευσε) με τίτλο "Τέλος του Οδυσσέως", στην οποία αναλύονται και συγκρίνονται οι απόψεις και οι οδυσσειακές εκδοχές της ιστορίας, αυτή του ομηρικού προτύπου (της οριστικής επιστροφής του Οδυσσέα στην Ιθάκη) με αυτές του Δάντη και του Τέννυσον (της νέας αναχώρησης από την Ιθάκη, για ένα τυχοδιωκτικό ταξίδι), την εκδοχή που ακολούθησε στο ποίημα της Δευτέρας Οδύσσειας.

Η "Ιθάκη" γράφτηκε τον Οκτώβριο του 1910 και δημοσιεύθηκε για πρώτη φορά στο περιοδικό , στην Αλεξάνδρεια της Αιγύπτου, στο τεύχος Οκτωβρίου - Νοεμβρίου του 1911.. Η πρώτη μετάφραση του ποιήματος έγινε στα αγγλικά και δημοσιεύθηκε στο περιοδικό The Criterion του ποιητή Τ.Σ. Έλιοτ το 1924, με την υποστήριξη του συγγραφέα Ε.Μ. Φόρστερ. Το ποίημα (όπως και άλλα) είχε μεταφράσει ο κοινός φίλος του Φόρστερ και του Καβάφη, ο σπουδασμένος στην Αγγλία Αλεξανδρινός δικηγόρος Γεώργιος Βαλασόπουλος (George Valassopoulo, Ιαν 1890-Οκτ 1972), με την επίβλεψη του ίδιου του Καβάφη. Κατά την περίοδο του Α΄ Παγκοσμίου Πολέμου, ο Φόστερ υπηρετούσε στον Ερυθρό Σταυρό στην Αλεξάνδρεια ως αντιρρησίας συνείδησης την περίοδο 1916-18 και εκεί είχε γνωρίσει τον Καβάφη.

Η "Ιθάκη" είναι ποίημα γραμμένο στη δημοτική γλώσσα, με κάποια λογιότερα στοιχεία.

Η "Ιθάκη" κατατάσσεται στα διδακτικά ποιήματα του Καβάφη με χαρακτηριστικά τη χρήση του β΄ ενικού, τον επιστολικό χαρακτήρα με αποδέκτη τον αναγνώστη, τον συμβουλευτικό και παραινετικό χαρακτήρα, τον υποβλητικό διδακτισμό

Στο ποίημα αναγνωρίζονται οι εξής νοηματικές ενότητες:

Στίχοι 1-3: "Σα βγεις στον πηγαιμό για την Ιθάκη" - η ευχή "να είναι μακρύς ο δρόμος"

Στίχοι 4-12: "Τους Λαιστρυγόνας και τους Κύκλωπας" - ψυχική προετοιμασία του ταξιδιού

Στίχοι 13-23: "Να εύχεσαι νάναι μακρύς ο δρόμος" - περιγραφή των αγαθών του ταξιδιού ("με τι ευχαρίστησι, με τι χαρά, θα μπαίνεις σε λιμένας πρωτοειδωμένους")

Στίχοι 24-30: "Πάντα στον νου σου νάχεις την Ιθάκη" - παραίνεση "χρόνια πολλά να διαρκέσει" το ταξίδι

Στίχοι 31-33: "Η Ιθάκη σ' έδωσε τ' ωραίο ταξείδι" - αυτό που πραγματικά έδωσε η Ιθάκη, το ταξίδι

Στίχοι 34-36: "Κι αν πτωχική την βρεις, η Ιθάκη δεν σε γέλασε" - "η Ιθάκες"-σύμβολο, "ήδη θα το κατάλαβες η Ιθάκες τι σημαίνουν"

Ενώ άλλα μυθολογικά ποιήματα του Καβάφη περιγράφουν στιγμές από το ιστορικό παρελθόν, η "Ιθάκη" αποδίδεται όχι ως το ομηρικό ταξίδι του Οδυσσέα, αλλά ως μια μεταφυσική και ψυχολογική αναζήτηση του κάθε αναγνώστη, στον οποίο απευθύνεται άμεσα ο ποιητής, με σκοπό τις εμπειρίες της ζωής και την σοφία. Μάλιστα, σε αντίθεση με την Οδύσσεια όπου ο ήρωας θέλει να επιστρέψει όσο το δυνατόν πιο γρήγορα στην πατρίδα του την Ιθάκη, ο Καβάφης προσφέρει μια άλλη οπτική: Εύχεται στον αναγνώστη να "είναι μακρύς ο δρόμος" και τον προτρέπει: "μη βιάζεις το ταξίδι διόλου" .

Οι Λαιστρυγόνες και οι Κύκλωπες, ο άγριος Ποσειδώνας - που συμβολίζουν στις εσωτερικές μας αναζητήσεις τις φοβίες μας, ότι μας σταματά και μας τρομάζει

η Ιθάκη, η ίδια, η μετουσίωση του ομηρικού ταξιδιού της επιστροφής στο καβαφικό ταξίδι αναζήτησης εμπειριών και σοφίας συμβολισμός που ενισχύεται από την αντισυμβατική χρήση του πληθυντικού, "η Ιθάκες" (το άρθρο "η" στην παλαιά ορθογραφία γραφόταν έτσι και στο πληθυντικό) στο τέλος του ποιήματος

οι "καλές πραγμάτειες", τα σεντέφια και κοράλλια, κεχριμπάρια κ' έβενοι και ηδονικά μυρωδικά κάθε λογής, σύμβολα των πόθων μας, σύμβολα της ηδονής που ύμνησε ο Καβάφης στο ποιητικό του έργο

τα Φοινικικά εμπορεία και οι Αιγυπτιακές πόλεις, σε μια ακριβή περιγραφή των προορισμών που θα έβρισκε ο Οδυσσέας στο ταξίδι της εποχής του, χρησιμεύουν ως σύμβολα των προορισμών του κάθε ταξιδιού

Τέλος, σημαντικό συμβολικό ρόλο έχει η παντελής έλλειψη αναφοράς στον Οδυσσέα, κάτι που μετουσιώνει την Ιθάκη από προορισμό του ταξιδιού του ομηρικού Οδυσσέα σε προορισμό του κάθε αναγνώστη ως δικαιολογία για να κάνει κανείς το ταξίδι της ζωής.

Ο Καβάφης χρησιμοποιεί αφενός την επανάληψη, αφετέρου την αντισυμβατική σύνταξη και ορθογραφία:

την επανάληψη για να δοθεί έμφαση:

η ευχή να είναι το ταξίδι μακρύ, και στην αρχή του ποιήματος αλλά και στην αρχή της δεύτερης στροφής

οι δυσκολίες - συμβολισμοί του ταξιδιού, οι Λαιστρυγόνες και οι Κύκλωπες, ο θυμωμένος Ποσειδώνας, επαναλαμβάνονται δυο φορές στην πρώτη στροφή, το ίδιο και

τα ηδονικά μυρωδικά στη δεύτερη στροφή επαναλαμβάνονται επίσης δυο φορές - σύμβολα του ερωτισμού που διατρέχει αρκετά ποιήματα του Καβάφη

το ίδιο το όνομα της Ιθάκης, που στις τελευταίες στροφές του ποιήματος επαναλαμβάνεται τρεις φορές αυτούσιο και μια σε (αντισυμβατικό) πληθυντικό

την μη συμβατική ορθογραφία / σύνταξη:

"αν δεν τους κουβανείς μες στην ψυχή σου", αντί για "κουβαλείς"

"η Ιθάκες" με την αντισυμβατική χρήση του πληθυντικού

Στο βιβλίο του Γ. Λεχωνίτη Kαβαφικά Aυτοσχόλια, ο ίδιος ο Καβάφης αναφέρει για το ποίημα αυτό:

"Το νόημα του ποιήματος τούτου είναι απλούν και σαφές. Ο άνθρωπος εις την ζωήν του επιδιώκει ένα σκοπόν "Ιθάκην", αποκτά πείραν, γνώσεις και ενίοτε αγαθά ανώτερα του σκοπού του ιδίου. Κάποτε δε την Ιθάκην, όταν φθάνει στο τέρμα των προσπαθειών του, την ευρίσκει πτωχικήν, κατωτέρα των προσδοκιών του. Εντούτοις η Ιθάκη δεν τον γέλασε"

Στην αγγλική γλώσσα, σημαντικότατες μεταφράσεις είναι αυτή του Γεωργίου Βαλασόπουλου (η πρώτη μετάφραση στα αγγλικά, το 1924 του φίλου και μεταφραστή του Καβάφη), του Ιωάννη Μαυρογορδάτου το 1952, αλλά και της Ρέι Ντάλβεν (Rae Dalven) το 1961, και αυτή των Έντμουντ Κίλι και Φίλιπ Σέραρντ (το 1975 και το 1995) που έγιναν μεταξύ 1951 και 1975 αλλά και αρκετές μεταφράσεις που έγιναν αργότερα όπως της Αλίκης Μπάρνστοουν (Aliki Barnstone) το 2006, του Στρατή Χαβιαρά το 2004 (Αθήνα) και το 2007 ( Ουάσινγκτον), του Ευάγγελου Σαχπέρογλου το 2008 και του Ντάνιελ Μέντελσον (Daniel Mendelsohn) το 2009.

Στη γαλλική γλώσσα, γνωστότερες είναι η πρώτη μετάφραση της Γαλλίδας ακαδημαϊκού Μαργκερίτ Γιουρσενάρ του 1940 (σε πεζό λόγο), την οποία επεξεργάστηκε ξανά το 1954 και το 1958 και του ελληνιστή Ζακ Λακαρριέρ (Jacques Lacarrière) σε μορφή ποιήματος.

Στην ιταλική γλώσσα σημαντική μετάφραση της "Ιθάκης" έχει γίνει το 1961 από τον νεοελληνιστή Φιλίππο Μαρία Ποντάνι..

Στα ισπανικά, έχουν δημοσιευτεί μεταφράσεις και το 1982 από τον José María Álvarez, αλλά και το 1999 από τον Pedro Bádenas de la Peña.

Στα γερμανικά το ποίημα μεταφράστηκε από τον Βόλφγκανγκ Γιόσινγκ (Wolfgang Josing) με τη συμμετοχή της Ντόρις Γκούντερτ (Doris Gundert) και εκδόθηκε από τον εκδοτικό οίκο Romiosini στην Κολωνία το 1983,

Στα ρωσικά το ποίημα αποδόθηκε από διάφορους μεταφραστές. Μερικές από τις πιο αξιόλογες μεταφράσεις είναι αυτές του Γκεννάντι Σμάκοφ (Шмаков Геннадий Григорьевич), της Σοφίας Ιλίνσκαγια (Ильинская Софья Борисовна), του Αλεξάντρ Βελιτσάνσκι (Величанский Александр Леонидович), του Γιεβγκένι Κολέσοφ (Евгений Колесов) και του Βλαντισλάβ Νεκλιάγιεφ (Владислав Некляев).

Σημαντική επίδραση στη διάδοση του ποιήματος αλλά και της ποίησης του Καβάφη, είχε η ανάγνωσή του από τον Μωρίς Τέμπελσμαν (Maurice Tempelsman), σύντροφο της Ζακλίν Κένεντι Ωνάση, στην κηδεία της στη Νέα Υόρκη των ΗΠΑ το 1994, κάτι που είχε σαν αποτέλεσμα την εξάντληση της μετάφρασης σε έκδοση των Κίλι/Σέραρντ και την επανέκδοσή της δυο ακόμη φορές .

Οι πρώτοι στίχοι του ποιήματος (Σα βγεις στον πηγαιμό για την Ιθάκη, να εύχεσαι νάναι μακρύς ο δρόμος), σε μετάφραση των Keely και Sherrard στην αγγλική γλώσσα έχουν καταγραφεί στο "The Yale Book of Quotations", στην έκδοση 2006

Στην Ελλάδα, η "Ιθάκη" είναι ένα από τα κείμενα της νεοελληνικής λογοτεχνίας τα οποία διδάσκονται στα σχολεία, στην Α΄ Λυκείου

1. Jacques Lacarrière, "jamais poème n'a dit tant de choses en si peu de mots"

2. Το ποίημα Δευτέρα Οδύσσεια έχει σαν έμπνευση το ποίημα "Οδυσσέας" του Άλφρεντ Τέννυσον και ένα κομμάτι από την "Κόλαση" του Δάντη, όπως φαίνεται και τη σημείωση του Καβάφη στην επικεφαλίδα του ποιήματος:
Dante, InfernoCanto XXVI
Tennyson, "Ulysses"
Στο ποίημα του Τέννυσον, ο Οδυσσέας οραματίζεται να φύγει ξανά από την Ιθάκη, "Στο λιμάνι εκεί κάτου το καράβι, με πανιά φουσκωμένα περιμένει...", με βάση την μεθομηρική παράδοση του Πλίνιου, τουΣολίνο και του Δάντη, κατά την οποία ο Οδυσσέας αφού επέστρεψε στην Ιθάκη έφυγε ξανά με ένα καράβι προς τη Δύση, βγαίνοντας έξω από τις πύλες του Ηρακλέους, το Γιβραλτάρ, όπως περιγράφεται στο Canto XXVI της Κολάσεως του Δάντη το οποία αναφέρει ο Καβάφης πριν το ποίημα της Δευτέρας Οδύσσειας

1. Ομήρου Οδύσσεια, Ραψωδία κ΄, στίχοι 28-30, μετάφραση Αργύρη Εφταλιώτη του πρωτοτύπου:
ἐννῆμαρ μὲν ὁμῶς πλέομεν νύκτας τε καὶ ἦμαρ,
τῇ δεκάτῃ δ' ἤδη ἀνεφαίνετο πατρὶς ἄρουρα,
καὶ δὴ πυρπολέοντας ἐλεύσσομεν ἐγγὺς ἐόντας.

2. Ormond, Leonee (17 Νοεμβρίου 2016). The Reception of Alfred Tennyson in Europe (στα Αγγλικά). Bloomsbury Publishing. σελ. 340. ISBN 9781350012530. "the best known of all his poems"

3. Κ. Π. Καβάφης, Ιθάκη, Κείμενα Νεοελληνικής Λογοτεχνίας (Α' Γενικού Λυκείου) - Βιβλίο Μαθητή (Εμπλουτισμένο) Διαδραστικά Σχολικά Βιβλία, ανακτήθηκε στις 6/1/2017

4. Αναλύσεις Κειμένων: Γ. Ιωάννου "Η μόνη κληρονομιά" Κ. Καβάφης "Ποιήματα", Κωνσταντίνος Μάντης, σελ. 105-108, σελ. 185

5. Η "Δευτέρα Οδύσσεια" στο Ιδρυμα Κακογιάννη, Γιάννης Ζουμπουλάκης, 23/11/2013, εφημερίδα Το Βήμα

6. Άλφρεντ Τένισον, Οδυσσέας, στη συλλογή του Ποιήματα (1842), Κείμενα Νεοελληνικής Λογοτεχνίας (Β΄ Γενικού Λυκείου) - Βιβλίο Μαθητή (Εμπλουτισμένο), Διαδραστικά Σχολικά Βιβλία, (μετάφραση Μαρίνου Σιγούρου) ανακτήθηκε στις 7/1/2017

7. Αισθητική της Πρόσληψης. Θεωρία και Πράξη στη "Δευτέρα Οδύσσεια" του Καβάφη, Θεολογίδου Χαρίκλεια, Ανοικτό Πανεπιστήμιο Κύπρου, Μεταπτυχιακό πρόγραμμα Ελληνική γλώσσα και λογοτεχνία, 23-2-2014 [5]

8. Δευτέρα Οδύσσεια και Ιθάκη. Η ποιητική εξέλιξη του θέματος της "Δεύτερης Οδύσσειας" στην ποίηση του Κ.Π. Καβάφη, Νίκος Κακκούφα, musae, Περιοδικό ομίλου Π.Ε.Δ.Ε. (Πειραματικό Εργαστήρι Δημιουργικής Έκφρασης Πανεπιστημίου Κύπρου), Φεβρουάριος 2008, Τεύχος 2ο, σσ. 16-19 [6]

9. Σαββίδης, Γ.Π., 1987. "Σχόλιο στο "Τέλος του Οδυσσέως", του Καβάφη", Μικρά Καβαφικά, τόμ. Β΄, Αθήνα: Ερμής, 182-197, όπως αναφέρεται στην μελέτη του Ν. Κακκούφα (2008) για την Δεύτερη Οδύσσεια και την Ιθάκη

10. Ιθάκη, υπηρεσία Οδύσσεια, εκπαιδευτικό και εγκυκλοπαιδικό βοήθημα, odyssey.com.cy, ανακτήθηκε στις 7/1/2017

11. Modernism and Homer: The Odysseys of H.D., James Joyce, Osip Mandelstam, and Ezra Pound, Leah Culligan Flack, Cambridge University Press, 2015, σελ. 16

12. The Poems of C. P. Cavafy, translated by John Mavrogordato, 1952

13. The Complete Poems of C. P. Cavafy, translated by Rae Dalven, introduction by W. H. Auden, Harcourt (New York, NY), 1961

14. Kostantinos Kavafis, Poesie. Μιλάνο: Mondadori (σειρά: Oscar), 1961. Πρβ. Kavafis, 53 poesie. Μιλάνο: Mondadori (σειρά: I miti poesia), 1996. ISBN 88-04-41716-1.

15. Gedichten in de vertaling van Hans Warren en Mario Molengraaf, Kavafis, K.P, Amsterdam, Bert Bakker, 1984, ISBN 903510028X [15] Αρχειοθετήθηκε 2017-03-14 στο Wayback Machine. [16]

16. Mcfadden, Robert D. (1994-05-24). . "DEATH OF A FIRST LADY: THE COMPANION; Quietly at Her Side, Public at the End". The New York Times. ISSN 0362-4331 http://www.nytimes.com/1994/05/24/us/death-of-a-first-lady-the-companion-quietly-at-her-side-public-at-the-end.html.

Το ποίημα "Ιθάκη", στην πρώτη του έκδοση: περιοδικό Γράμματα, Αλεξάνδρεια της Αιγύπτου, τεύχος 9-10 (Οκτωβρίου - Νοεμβρίου 1911, σελ. 286-287

Το ποίημα "Ιθάκη" και τέσσερα ηχητικά αρχεία ανάγνωσής του

Ithaca by C.P.Cavafy, αφήγηση στην αγγλική γλώσσα από τον Σον Κόνερι, μουσική επένδυση από τον Βαγγέλη Παπαθανασίου - youtube.com

Το ποίημα "Οδυσσέας" (συγγραφή 1833, έκδοση για πρώτη φορά το 1842) του Άλφρεντ Τέννυσον που αποτέλεσε έμπνευση για το πρόδρομο ποίημα της Ιθάκης, τη Δευτέρα Οδύσσεια: στο πρωτότυπο (αγγλικά, στην Βικιθήκη στην αγγλική γλώσσα, Wikisource) και σε μετάφραση του Μαρίνου Σιγούρου

Το ποίημα του 1894 Δευτέρα οδύσσεια του Κωνσταντίνου Καβάφη στη Βικιθήκη, πρόδρομος της "Ιθάκης", το οποίο είχε σαν έμπνευση το ποίημα "Οδυσσέας" του Τέννυσον και στροφές από την Κόλαση του Δάντη

Ítaca, antiwarsongs.org: Μεταφράσεις της "Ιθάκης" σε πολλές γλώσσες (ιταλικά, γαλλικά, ισπανικά, (καστιλιάνικα και καταλανικά), πολωνικά, τσέχικα και αγγλικά, σε κάποιες περιπτώσεις σε δυο διαφορετικές μεταφράσεις)

Η "Ιθάκη" του Καβάφη σε κόμικ

# data[].attributes.attachment_link.title
Ιθάκη (Καβάφης) - Βικιπαίδεια

# data[].attributes.attachment_link.description
"Ιθάκη" ονομάζεται ένα από τα διασημότερα ποιήματα του Κωνσταντίνου Καβάφη, για το οποίο χαρακτηρίζεται ότι "βρίσκεται στην τέλεια ποιητική του ωριμότητα". Η "Ιθάκη" δημοσιεύθηκε για πρώτη φορά στην Αλεξάνδρεια της Αιγύπτου, στο περιοδικό , το 1911 και θεωρείται διδακτικό-φιλοσοφικό ποίημα. Όταν το έγραψε, ο Καβάφης ήταν 48 ετών.

# data[].attributes.headline
Σαν βγεις στον πηγαιμό...

# data[].attributes.subject
Σαν βγεις στον πηγαιμό...

# data[].attributes.headline
Τραγούδια των Επτανήσων!!!

# data[].attributes.subject
Τραγούδια των Επτανήσων!!!

# data[].attributes.attachment_link.authors[].name
Στέφανος Πουλημένος - ΑΡΟΤΡΟΝ

# data[].attributes.attachment_link.title
Τραγούδια Επτανήσων